CELEX: 32010B0502
Language: mt
Date: 2010-05-05 00:00:00
Title: Deċiżjoni tal-Parlament Ewropew tal-5 ta' Mejju 2010 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2008, Taqsima VI – Il-Kumitat Ekonomiku u Soċjali Ewropew

25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/93
            
         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2008, Taqsima VI – Il-Kumitat Ekonomiku u Soċjali Ewropew
   (2010/502/UE)
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2008 (1),
   wara li kkunsidra l-kontijiet annwali definittivi tal-Komunitajiet Ewropej għas-sena finanzjarja 2008 – Volum I (C7-0177/2009) (2),
   wara li kkunsidra r-rapport annwali tal-Kumitat Ekonomiku u Soċjali Ewropew għall-awtorità ta' kwittanza dwar il-verifiki interni mwettqa fis-sena 2008,
   wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2008, flimkien mat-tweġibiet tal-istituzzjonijiet li jkunu qed jiġu verifikati (3),
   wara li kkunsidra d-dikjarazzjoni ta' assigurazzjoni dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom huma bbażati, ipprovduta mill-Qorti tal-Awdituri skont l-Artikolu 248 tat-Trattat KE (4),
   wara li kkunsidra l-Artikolu 272(10) u l-Artikoli 274, 275 u 276 tat-Trattat KE u l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikulari l-Artikoli 50, 86, 145, 146 u 147 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0080/2010),
   
               1.
            
            
               Jagħti l-kwittanza lis-Segretarju Ġenerali tal-Kumitat Ekonomiku u Soċjali Ewropew dwar l-implimentazzjoni tal-baġit għas-sena finanzjarja 2008;
            
         
               2.
            
            
               Jippreżenta l-kummenti tiegħu fir-riżoluzzjoni t'hawn taħt;
            
         
               3.
            
            
               Jagħti istruzzjonijiet lill-President tiegħu biex jgħaddi din id-deciżjoni u r-riżoluzzjoni li hi parti integrali minnha lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Jerzy BUZEK
      
      
         
            Is-Segretarju Ġenerali
         
         Klaus WELLE
      
   
   
      (1)  ĠU L 71, 14.3.2008.
   
      (2)  ĠU C 273, 13.11.2009, p. 1.
   
      (3)  ĠU C 269, 10.11.2009, p. 1.
   
      (4)  ĠU C 273, 13.11.2009, p. 122.
   
      (5)  ĠU L 248, 16.9.2002, p. 1.
    ---documentbreak--- 
   
               25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/94
            
         RIŻOLUZZJONI TAL-PARLAMENT EWROPEW
   tal-5 ta’ Mejju 2010
   li tinkludi kummenti li jagħmlu parti integrali mid-Deċiżjoni tiegħu dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2008, Taqsima VI – Il-Kumitat Ekonomiku u Soċjali Ewropew
   IL-PARLAMENT EWROPEW,
   wara li kkunsidra l-baġit ġenerali tal-Unjoni Ewropea għas-sena finanzjarja 2008 (1),
   wara li kkunsidra l-kontijiet annwali definittivi tal-Komunitajiet Ewropej għas-sena finanzjarja 2008 – Volum I (C7-0177/2009) (2),
   wara li kkunsidra r-rapport annwali tal-Kumitat Ekonomiku u Soċjali Ewropew għall-awtorità ta’ kwittanza dwar il-verifiki interni mwettqa fis-sena 2008,
   wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2008, flimkien mat-tweġibiet tal-istituzzjonijiet li jkunu qed jiġu verifikati (3),
   wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom huma bbażati, ipprovduta mill-Qorti tal-Awdituri skont l-Artikolu 248 tat-Trattat KE (4),
   wara li kkunsidra l-Artikolu 272(10) u l-Artikoli 274, 275 u 276 tat-Trattat KE u l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikulari l-Artikoli 50, 86, 145, 146 u 147 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0080/2010),
   
               A.
            
            
               billi “ċ-ċittadini għandhom dritt ikunu jafu kif qed jintefqu t-taxxi tagħhom u kif qed tintuża s-setgħa fdata lill-korpi politiċi” (6),
            
         
               1.
            
            
               Jinnota li fl-2008 l-Kumitat Ekonomiku u Soċjali Ewropew (KESE) kellu approprjazzjonijiet ta’ impenn disponibbli li jammontaw għal total ta’ EUR 118 miljun (EUR 116 miljun fl-2007), b’ rata ta’ utilizzazzjoni ta’ 95,64 %, l-istess bħall-medja tal-istituzzjonijiet l-oħra (95,67 %);
            
         
               2.
            
            
               Jinnota li l-Qorti tal-Awdituri indikat fir-rapport annwali tagħha li l-verifika ma wasslitx għal xi kummenti sinifikanti fir-rigward tal-KESE;
            
         
               3.
            
            
               Jinnota ż-żieda żgħira fin-numru ta’ postijiet permanenti (700 post fl-2008; 695 post fl-2007) allokati lill-KESE, u l-fatt li dawn il-postijiet kważi kollha mtlew (14-il post vakanti fl-2007; 8 postijiet vakanti fl-2006); jilqa’ b’sodisfazzjon l-adozzjoni u l-implimentazzjoni tal-pjan għal terminu medju (strateġija 2008-2013) biex jiġu promossi l-opportunitajiet ugwali u d-diversità fis-segretarjat, b’mod partikolari billi jiġu introdotti arranġamenti ġenerali ta’ ħinijiet flessibbli fil-futur, kif ukoll pjan ta’ taħriġ għal terminu medju (2008-2010) u l-iżvilupp ta’ politika ta’ mobilità tal-persunal, u jistenna b’ħerqa rapporti dwar il-progress fil-politika tar-riżorsi umani;
            
         
               4.
            
            
               Jiġbed l-attenzjoni dwar il-kumment li sar mill-Qorti tal-Awdituri fl-Anness 11.2 tar-rapport annwali tagħha rigward l-istrateġija differenti tal-KESE (kif ukoll tal-Parlament) meta japplika d-dispożizzjonijiet tar-Regolamenti tal-Persunal fir-rigward tal-fattur ta’ multiplikazzjoni; jirrimarka li b’dan il-mod l-KESE jagħti lill-persunal tiegħu vantaġġ finanzjarju mhux mogħti mill-istituzzjonijiet l-oħra, u li dan iwassal għal aktar spejjeż; itenni li d-dispożizzjonijiet tar-Regolamenti tal-Persunal rigward il-fattur ta’ multiplikazzjoni għandhom jiġu interpretati u implimentati mill-istituzzjonijiet kollha bl-istess mod; jinnota l-intenzjoni tal-KESE li jadatta l-prattika tiegħu f’konformità mad-deċiżjoni mistennija tat-Tribunal għas-Servizz Pubbliku;
            
         
               5.
            
            
               Jilqa’ b’sodisfazzjon l-implimentazzjoni tal-Ftehim ta’ Kooperazzjoni Amministrattiva bejn l-KESE u l-Kumitat tar-Reġjuni (KtR) għall-perjodu 2008 sa 2014, u jistieden lill-KESE u lill-KtR biex jikkomunikaw il-progress li jsir fir-rigward tal-armonizzazzjoni tal-istandards interni tagħhom ta’ kontroll, kif ukoll il-proċeduri finanzjarji rilevanti relatati mas-Servizzi Konġunti; jieħu nota tas-soluzzjoni sodisfaċenti għaż-żewġ naħat li l-verifika fis-Servizzi Konġunti titqassam fuq il-bażi tal-“oriġini” tal-uffiċjal li jawtorizza li jkun inkarigat minn Kumitat jew ieħor;
            
         
               6.
            
            
               Ifakkar li s-separazzjoni li tirriżulta mill-Ftehim ta’ Kooperazzjoni Amministrattiva m’ għandux ikollu effett fuq il-baġit, u qiegħed jistenna bil-ħerqa r-reviżjoni ta’ nofs it-terminu tal-Ftehim, mistennija fl-2001, u, bħala parti minnha, analiżi konġunta mill-KESE u l-KtR;
            
         
               7.
            
            
               Jilqa’ b’sodisfazzjon ir-riżultati tal-valutazzjoni tal-ftehim ta’ minikooperazzjoni fl-oqsma affettwati mis-separazzjoni, kif imwettqa konġuntament mill-KESE u l-KtR, b’mod partikolari l-konklużjonijiet tagħhom li l-istruttura ta’ tmexxija ġdida tejbet il-kooperazzjoni amministrattiva bejn il-Kumitati, li s-servizzi separati żammew il-kwalità u tejbu l-effiċjenza, u li l-ebda mezzi baġitarji supplimentari ma kienu meħtieġa; jinnota wkoll il-konklużjoni li xi aspetti prattiċi tal-kooperazzjoni għandhom jittejbu fil-futur;
            
         
               8.
            
            
               Jilqa’ b’sodisfazzjon l-isforzi tal-KESE fil-qasam tal-kooperazzjoni interistituzzjonali fil-qasam tas-sistemi tal-IT, b’mod partikolari n-negozjati tal-KESE u l-KtR mal-Kummissjoni dwar l-użu tas-sistema tal-ġestjoni tal-persunal Sysper2;
            
         
               9.
            
            
               Jinnota l-assigurazzjoni tal-KESE rigward il-kontrolli, b’mod partikolari li r-regoli interni tal-KESE jipprevedu verifika ex-ante sistematika, u li din hija msaħħa permezz ta’ kontrolli ex-post każwali, speċjalment f’oqsma b’volum għoli;
            
         
               10.
            
            
               Jilqa’ b’sodisfazzjon it-tħaddim b’suċċess tal-kumitat ta’ verifika tal-KESE, il-verifiki mwettqa u s-segwitu għall-pjanijiet ta’ azzjoni miftiehma, kif ukoll it-tkomplija tal-iżvilupp ta’ indikaturi tal-attività u tal-prestazzjoni ewlenin (KAPI) fl-2008, imwettqa mill-Unità għall-Verifika Interna, u r-rieda tal-KESE li jappoġġja l-istituzzjonijiet l-oħrajn b’informazzjoni dwar l-esperjenza miksuba fl-iżvilupp tal-KAPI;
            
         
               11.
            
            
               Ifakkar li l-membri tal-KESE ma jiddikjarawx l-interessi finanzjarji tagħhom jew jiżvelaw informazzjoni dwar attivitajiet professjonali li għandhom jiġu ddikjarati u postijiet jew attivitajiet imħallsa; jitlob li l-KESE jdaħħal dan l-obbligu għall-membri tiegħu mingħajr dewmien;
            
         
               12.
            
            
               Iħeġġeġ barra minn hekk sabiex l-ispejjeż tal-ivvjaġġar tal-membri tal-KESE għandhom ikunu bbażati biss fuq l-ispejjeż tal-ivvjaġġar reali; jissuġġerixxi wkoll li l-allowances ta’ kuljum għandhom ikunu ugwali għal dawk li jirċievu l-Membri tal-Parlament Ewropew; jistieden lis-Segretarju Ġenerali tal-KESE biex jagħmel rapport lill-Kumitat għall-Kontroll tal-Baġit tal-Parlament Ewropew qabel Settembru 2010 dwar regoli interni ġodda xierqa li għandhom jiġu adottati;
            
         
               13.
            
            
               Jinnota li l-grupp ad hoc tal-Bureau tal-KESE responsabbli għall-abbozzar ta’ proposti dwar ir-reviżjoni tal-istatut finanzjarju tal-membri kkonkluda ħidmietu u l-proposta issa qed tiġi diskussa fil-korpi adattati; iħeġġeġ lill-KESE biex jikkomunika r-riżultat ta’ dak il-proċess;
            
         
               14.
            
            
               Ifakkar fil-kumment tiegħu li r-regoli dwar l-akkwisti tar-Regolament Finanzjarju huma onerużi wisq għall-istituzzjonijiet iż-żgħar; ifakkar lill-Kummissjoni fit-talba tiegħu li tikkonsulta b’mod estensiv mal-KESE meta twettaq il-ħidma preliminari tagħha qabel ma tfassal kwalunkwe proposti futuri għall-emendar tar-Regolament Finanzjarju, sabiex jiġi żgurat li jittieħed kont sħiħ tal-preokkupazzjonijiet tal-KESE;
            
         
               15.
            
            
               Ifaħħar lill-KESE għall-kwalità tar-rapport annwali tiegħu dwar l-attività, u jilqa’ b’ sodisfazzjon l-inklużjoni tas-segwitu ċar għad-deċiżjonijiet ta’ kwittanza preċedenti tal-Parlament.
            
         
      (1)  ĠU L 71, 14.3.2008.
   
      (2)  ĠU C 273, 13.11.2009, p. 1.
   
      (3)  ĠU C 269, 10.11.2009, p. 1.
   
      (4)  ĠU C 273, 13.11.2009, p. 122.
   
      (5)  ĠU L 248, 16.9.2002, p. 1.
   
      (6)  L-inizjattiva Ewropea favur it-trasparenza